Document ID: /roh_data/filtered/swiss_laws_in_ROHinterleaved.jsonl.gz/37138

This text was translated from IT into Rumantsch Grischun.

Le zone edificabili vanno definite in modo da soddisfare il fabbisogno prevedibile per 15 anni. Le zone edificabili sovradimensionate devono essere ridotte. L’ubicazione e le dimensioni delle zone edificabili vanno coordinate al di là dei confini comunali, rispettando gli scopi e i principi della pianificazione del territorio. In particolare occorre conservare le superfici per l’avvicendamento delle colture e rispettare la natura e il paesaggio. Un terreno può essere assegnato a una zona edificabile se: a. è idoneo all’edificazione;b. sarà prevedibilmente necessario all’edificazione, urbanizzato ed edificato entro 15 anni, anche in caso di sfruttamento coerente delle riserve interne d’utilizzazione delle zone edificabili esistenti;c. le superfici coltive non sono frazionate;d. la sua disponibilità è garantita sul piano giuridico; ee. l’assegnazione consente di attuare quanto disposto nel piano direttore. La Confederazione e i Cantoni elaborano congiuntamente direttive tecniche per l’assegnazione di terreni alle zone edificabili, segnatamente per il calcolo del fabbisogno di tali zone. Nuovo testo giusta il n. I della LF del 15 giu. 2012, in vigore dal 1° mag. 2014  (RU 2014 899; FF 2010 931).

Las zonas da construcziun ston vegnir determinadas uschia, ch’ellas correspundan al basegn probabel per 15 onns. Zonas da construcziun surdimensiunadas ston vegnir reducidas. La situaziun e la grondezza da las zonas da construcziun ston vegnir coordinadas sin plaun intercommunal, observond las finamiras ed ils princips da la planisaziun dal territori. En spezial ston vegnir mantegnidas las surfatschas cun culturas alternantas e schanegiadas la natira e la cuntrada. Da nov po terren vegnir attribuì a la zona da construcziun:a. sch’el è adattà per vegnir surbajegià;b. sch’el vegn probablamain duvrà, rendì accessibel e surbajegià entaifer 15 onns, er en cas che las reservas d’utilisaziun internas en las zonas da construcziun existentas vegnan mobilisadas en moda consequenta;c. sche l’attribuziun na fragmentescha betg las surfatschas cultivablas;d. sche la disponibladad dal terren è garantida sin plaun giuridic; ee. sche l’attribuziun permetta da realisar il plan directiv. La Confederaziun ed ils chantuns elavuran ensemen directivas tecnicas per l’attribuziun da terren a las zonas da construcziun, cunzunt per la calculaziun dal basegn da zonas da construcziun. Versiun tenor la cifra I da la LF dals 15 da zer. 2012, en vigur dapi il 1. da matg 2014 (AS 2014 899; BBl 2010 1049).